EkBass/fiwiki-20250220-pages-articles huggingface dataset:
Julia Elomäki

Julia Elomäki (s.1991 Tampere) on suomalainen elokuva- ja tv-tuottaja. Elomäki on valmistunut ylioppilaaksi Tampereen yhteiskoulun lukiosta. Elomäki on opiskellut elokuvatuotantoa Tampereen ammattikorkeakoulussa ja Aalto- yliopistossa. Hän valmistui taiteen maisteriksi vuonna 2020. Elomäki on työskennellyt vuodesta 2018 alkaen Tekele Productions -tuotantoyhtiössä. Hän on tuottanut useita lyhytelokuvia ja nuorten sarja Räjähdysherkän Ylelle. Tuottajan töiden lisäksi hän on työskennellyt myös elokuvafestivaaleilla ja oli mukana perustamassa Kino Sheryl -elokuvateatteria, jossa hän toimi hallituksen puheenjohtajana. == Lähteet == Luokka:Suomalaiset elokuvatuottajat Luokka:Vuonna 1991 syntyneet Luokka:Elävät henkilöt
Jacobs

Jacobs on muun muassa seuraavien henkilöiden sukunimi: * Adolph Jacobs (s. 1939), yhdysvaltalainen kitaristi * Aletta Jacobs (1854–1929), alankomaalainen lääkäri ja naisasianainen * Ariël Jacobs (s. 1953), belgialainen jalkapalloilija ja valmentaja * Brandon Jacobs (s. 1982), yhdysvaltalainen amerikkalaisen jalkapallon pelaaja * Chosen Jacobs (s. 2001), yhdysvaltalainen näyttelijä * Cornelia Jacobs (oik. Anna Cornelia Samuelsson, s. 1992), ruotsalainen laulaja ja lauluntekijä * Danny Jacobs (s. 1968), yhdysvaltalainen näyttelijä * David Jacobs (1888–1976), brittiläinen pika- ja viestijuoksija ja olympiavoittaja * David Jacobs (1926–2013), brittiläinen radio-DJ ja televisionäyttelijä * David Jacobs (s. 1939), yhdysvaltalainen televisiokäsikirjoittaja * Edgar Pierre Jacobs (1904–1987), belgialainen sarjakuvantekijä * Gillian Jacobs (s. 1982), yhdysvaltalainen näyttelijä * Glen Jacobs, Kane (s. 1967), yhdysvaltalainen showpainija, näyttelijä ja poliitikko * Gregory E. Jacobs, Shock G (1963–2021), yhdysvaltalainen rap- artisti * Harry Jacobs, yhdysvaltalainen köydenvetäjä ja olympiamitalisti * Helen Jacobs (1908–1997), yhdysvaltalainen tennispelaaja * Howard Jacobs (s. 1955), brittiläissyntyinen Suomessa toimiva molekyylibiologian professori * Jane Jacobs (1916–2006), yhdysvaltalais-kanadalainen kirjailija, arkkitehtuurikriitikko ja kaupunkiteoreetikko * Jessie Jacobs (1990–2008), australialainen näyttelijä * Karl Jacobs (s. 1998), yhdysvaltalainen Twitch- striimaaja ja YouTube-videoiden tekijä * Marc Jacobs (s. 1963), yhdysvaltalainen muotisuunnittelija * Marcell Jacobs (s. 1994), yhdysvaltalais-italialainen pikajuoksija ja pituushyppääjä * Paul Jacobs (1930–1983), yhdysvaltalainen pianisti ja cembalisti * Ray Davon Jacobs, August 08 (1992–2023), yhdysvaltalainen laulaja, lauluntekijä ja musiikkituottaja * Regina Jacobs (s. 1963), yhdysvaltalainen keskimatkojen juoksija * Renae Jacobs (s. 1975), yhdysvaltalainen ääninäyttelijä * René Jacobs (s. 1946), belgialainen kontratenori ja orkesterinjohtaja * Robert Nelson Jacobs (s. 1954), yhdysvaltalainen käsikirjoittaja * Sam Gallip Jacobs (s. 1938), yhdysvaltalainen katolinen piispa * Wilfred Jacobs (1919–1995), Antiguan kenraalikuvernööri 1981–1983 * Wilfried Jacobs, belgialainen balettitanssija.
Soukka (Perniö)

Soukka (, vanh. suom. Soukkapyöli) on pieni kylä Salon kaupungin Perniössä. Kylä sijaitsee Perniönjoen alajuoksulla, sen etelärannalla. Kylä muodostuu Soukan kantatilasta ja kahdesta muusta talosta. Hästöntie ja Heikkiläntie risteävät Soukan länsilaidalla ja Perniönjoen ylittävä silta sijaitsee Soukan puolella. Kylän ympäristöä hallitsee Malminmäki, jonka eteläreunalle kylän talot on rakennettu. Hästöntie myötäilee mäen reunaa. Mäen ympäristö on alavaa peltomaata. Soukan naapurikylät ovat Vähälappi lännessä, Preitti idässä, Lanviikki etelässä ja Viipurinkartano pohjoisessa Perniönjoen vastarannalla. Kylän nimi Soukka lienee perua ajalta, jolloin läheinen merenlahti ulottui syvemmällä sisämaahan. Lahti on ollut Soukan kohdalla kapeampi eli soukempi. Soukka on uudisasutuskylä, josta vanhin maininta on vuodelta 1540. Tuolloin kylässä on ollut kaksi taloa, joista ensimmäinen on menettänyt veronmaksukykynsä 1560 ja toinen 1584. Vuoden 1627 syyskäräjillä autioksi todettu Soukka on myyty Thomas Eriksonille, joka alkoi viljellä kylässä. Vuonna 1680 Soukan yksinäistilasta tuli kruununtila. Seuraavan kerran Soukka mainitaan itsenäisenä vuoden 1800 veroluettelossa. Soukan maatilan mailla on ollut 1900-luvun alussa useita syytinkien ja palkkaväen asuintaloja. ==Lähteet== Luokka:Perniön kylät
Kynsikaivonniemen luolat

Kynsikaivonniemen luolat ovat kaksi luolaa, jotka sijaitsevat Hirvensalmen kunnassa, Puulaveden rannalla. Luolat sijaitsevat jyrkänteessä, missä kallio on porfyyristä eli hajarakeista graniittia. Niistä suurempi on rakoluola, joka on 15 metriä pitkä. Sen pohjassa on raon täyttämiä lohkareita. Siihen johtaa kaksi aukkoa, joista toinen on veden äärellä ja toinen kymmenen metrin korkeudessa. Pienempi niistä lohkaraluola, joka on 9 metriä pitkä. Siihen johtaa kolme aukkoa, joista yksi on veden äärellä ja muut hieman korkeammalla. Sen pohja koostuu peruskalliosta, kivilouhikosta ja hiekasta, joka on rapautumisjäännettä. Alueella on lisäksi myös vedenalaisia luolia. Kynsikaivonniemen seudulla on luolien lisäksi raukkeja eli kivipaaseja, jotka ovat eräänlaisia rantamuodostumia. Niistä korkein on 15 metriä korkea ja on nimeltään Saarnastuoli. Ranta-alueella on myös kaksi muuta raukkia, jotka ovat nimiltään Karhu ja Alttarikallio. == Lähteet == Luokka:Suomen luolat Luokka:Hirvensalmi
Elisabet Kristiina (Braunschweig-Wolfenbüttel)

Elisabet Kristina (); (28. elokuuta 1691, Wolfenbüttel – 21. joulukuuta 1750, Wien, Itävallan arkkiherttuakunta) oli saksalaisen Braunschweig-Wolfenbüttelin ruhtinaskunnan prinsessa, josta tuli Kaarle VI:n puolisona Pyhän saksalais- roomalaisen keisarikunnan keisarinna, Unkarin, Böömin, Kroatian ja Serbian kuningatar ja Itävallan arkkiherttuatar. He saivat neljä lasta, joista kaksi kuoli jo pieninä lapsina. == Suku == Elisabet Kristinan vanhemmat olivat Braunschweigin ruhtinas Ludwig Rudolf ja Öttingenin prinsessa Christine Louise. == Avioliitto == Tyttären avioliittoa oli valmisteltu jo vuosia, koska Wolfenbüttelit halusivat solmia siteitä Habsburgien mahtisukuun. Elisabet Kristina kääntyi katoliseksi, ja hänet vihittiin vuonna 1708 Itävallan arkkiherttuan ja Espanjan kuninkaan Kaarlen kanssa. He asuivat onnellisina Barcelonassa. Kaarlen veljen Joosef I kuoltua ilman miespuolista perijää, Kaarle joutui lähtemään Wieniin ottaakseen keisarin tehtävän vastaan ja Elisabet Kristina jäi Barcelonaan osoittamaan Habsburgien sitoutumista Espanjan hallitsemiseen. Suunnitelma ei onnistunut, ja Elisabet Kristina muutti puolisonsa luo Wieniin. Ainoa poika Leopold Johann kuoli alle vuoden ikäisenä, joten keisarin valtaistuimelle nousi isänsä kuoltua heidän vanhin tyttärensä Maria Teresia. == Lapset == * Itävallan arkkiherttua Leopold Johann (13. huhtikuuta 1716 – 4. marraskuuta 1716), kuoli seitsenkuisena * Itävallan arkkiherttuatar Maria Teresia (13. toukokuuta 1717 – 28. marraskuuta 1780) avioitui Lothringenin herttua Franz Stefanin kanssa; heille syntyi 16 lasta, joista kuuluisimmat ovat Itävallan keisari Joosef II ja Ranskan kuningatar Marie Antoinette * Itävallan arkkiherttuatar Maria Anna (26. syyskuuta 1718 – 16. joulukuuta 1744), kuoli 26-vuotiaana *Itävallan arkkiherttuatar Maria Amalia (5. huhtikuuta 1724 – 19. huhtikuuta 1730), kuoli 6-vuotiaana == Lähteet == Luokka:Prinsessat Luokka:Pyhän saksalais-roomalaisen keisarikunnan keisarinnat Luokka:Vuonna 1691 syntyneet Luokka:Vuonna 1750 kuolleet
Valovuosien päässä

Valovuosien päässä (Les Années lumière / Light Years Away) on Alain Tannerin käsikirjoittama ja ohjaama sveitsiläis-ranskalainen, englanninkielinen draamaelokuva vuodelta 1981. Daniel Odierin romaaniin La voie sauvage (1974) perustuvassa tarinassa nuori Jonas (Mick Ford) ajautuu Irlannin maaseudulle ja tutustuu siellä vanhaan autonromujen keskellä asuvaan erakkomieheen Yoshkaan (Trevor Howard), joka rakentaa lentolaitetta. Elokuva sai Cannesin elokuvajuhlilla tuomariston erikoispalkinnon. Valovuosien päässä ensiesitettiin Suomessa Mainostelevision ohjelmistossa maaliskuussa 1982, ja Kolmoskanava esitti sen lokakuussa 1987, Esitystiedot.. Helsingin Sanomien Mikael Fränti luonnehti sitä älylliseksi ja pohdiskelevaksi elokuvaksi, jonka asettamiin kysymyksiin katsoja joutuu itse etsimään vastaukset. Hän näki Yoshkan hahmon eräänlaisena modernina Kristus-hahmona ja Jonasin tämän opetuslapsena. Jotakin ratkaisevaa on Fräntin mielestä ehtinyt tapahtua, ehkäpä kolmas maailmansota: ”Ovatko Yoshka ja Jonas viimeisiä ihmisiä viimeisellä rannalla? Viestiikö heidän kohtaamisestaan jokin tärkeä opetus ihmiskunnalle?” Iltalehden Taru Mäkelä piti elokuvaa viileän älyllisenä mutta paljon ajatuksia herättävänä. Hänestä Yoshkan ajatusmaailmassa kertautuu Tannerille tyypillinen utopiateema, paluu ihmisyyden alkulähteille. ==Lähteet== Luokka:Sveitsiläiset elokuvat Luokka:Vuoden 1981 ranskalaiset elokuvat Luokka:Elokuvat ilmailusta
Ryöskän tupa

Ryöskän tupa on Heinäveden kunnassa sijaitseva luola. Sen ympärillä on porfyyristä eli hajajakoista graniittia, Luola on syntynyt kallioon syntyneeseen laajentuneeseen rakoon, jonka toisella puolella on iso kivipaasi. Luolan pohjalla on kivilouhikkoa ja sen seassa hiekkaa ja kariketurvetta, joka sisältää hiiltä. Tämä luola on pienikokoinen. Se on korkeudeltaan hieman yli metrin, leveys vaihtelee yhden ja kahden metrin välillä ja luolan pituus on 5,5 metriä. Tästä luolasta kerrotun tarinan mukaan siellä asui aikoinaan olento, joka oli puoliksi eläin ja puoliksi piru, joka oli rosvo ja joka oli nimeltään Ryöskä. Samalla seudulla on suuri laakalohkare, jota on kutsuttu Ryöskän pöydäksi. Ryöskän tupa on Vaaluvirran rannalla, lähellä oopperatähden Aino Acktén huvilaa. Seutu kuuluu Suomen kansallismaisemiin. == Lähteet == Luokka:Suomen luolat Luokka:Heinäveden luonto
Nkosazana Dlamini-Zuma

Nkosazana Dlamini-Zuma (s. 27. tammikuuta 1949) on eteläafrikkalainen poliitikko, joka on toiminut useissa ministerin tehtävissä Nelson Mandelan hallituksesta alkaen. Hän on ollut myös Afrikan Unionin komission puheenjohtaja 2012–2017. Dlamini-Zuma on opiskellut biologiaa ja lääketiedettä Etelä-Afrikassa ja Englannissa ja erikoistunut tropiikin lastentauteihin. Hän oli Steve Bikon kurssikaveri ja liittyi Afrikan kansalliskongressiin opiskeluaikoinaan. Hän joutui lähtemään maanpakoon, täydensi opintojaan Englannissa ja palasi Afrikkaan Swazimaahan missä työskenteli lastenlääkärinä. Siellä hän tutustui Jacob Zumaan, meni tämän kanssa naimisiin ja sai neljä lasta. Vuonna 1994 Zuma nimitettiin Mandelan hallituksen terveysministeriksi. == Lähteet == Luokka:Eteläafrikkalaiset poliitikot Luokka:Etelä-Afrikan ministerit Luokka:Vuonna 1949 syntyneet Luokka:Elävät henkilöt
Kansallinen Liiga -kausi 2023

Kansallinen Liiga -kausi 2023 oli naisten jalkapalloliigan 17. kausi ja kaikkiaan 53. kerta, jolloin jalkapallon naisten Suomen mestaruus ratkaistiin. Mestaruuden saavutti KuPS, hopeaa HJK ja pronssia Åland United. == Sarjamuoto == Kaudella 2023 Kansallisessa Liigassa pelattiin 10 joukkueen kaksinkertainen runkosarja. Kuusi parasta jatkoivat Mestaruussarjaan ja neljä viimeistä Haastajasarjaan. Mestaruussarja pelattiin yksinkertaisena ja haastajasarja kaksinkertaisena sarjana, niin että runkosarjan pisteet laskettiin mukaan. Haastajasarjan viimeinen putosi Naisten Ykköseen kaudeksi 2024 ja toiseksi viimeinen karsii sarjapaikastaan Naisten Ykkösen toiseksi sijoittuneen kanssa. == Joukkueet == Joukkue Paikkakunta Kotikenttä FC Honka Espoo Tapiolan urheilupuisto Helsingin Jalkapalloklubi Helsinki Bolt Arena Helsingin Palloseura Helsinki HoFS Areena Ilves Tampere Tammelan stadion Kuopion Palloseura Kuopio Väre Areena Oulu Nice Soccer Oulu Castrenin kenttä PK-35 Helsinki MagneCit Areena PK-35 Vantaa Vantaa Myyrmäen jalkapallostadion Turun Palloseura Turku Yläkenttä TN, Turku Åland United Lemland Wiklöf Holding Arena == Sarjataulukko == Mestaruussarja O V T H M P KuPS 23 18 2 3 83-25 56 HJK 23 16 1 6 53-25 49 Åland United 23 14 1 8 62-33 43 FC Honka 23 13 3 7 28-23 42 HPS 23 9 4 10 42-39 31 PK-35 Vantaa 23 7 8 8 29-44 29 Haastajasarja O V T H M P Ilves 24 9 6 9 34-44 33 PK-35 24 5 7 12 26-42 22 TPS 24 4 6 14 18-46 18 ONS 24 3 0 21 21-75 9 Runkosarja O V T H M P KuPS 18 15 1 2 66-16 46 Åland United 18 13 0 5 52-23 39 HJK 18 12 1 5 41-18 37 FC Honka 18 10 3 5 22-16 33 PK-35 Vantaa 18 7 7 4 24-31 28 HPS 18 7 3 8 32-25 24 Ilves 18 4 5 9 21-40 17 TPS 18 4 3 11 16-37 15 PK-35 18 3 5 10 13-37 14 ONS 18 1 0 17 14-58 3 == Lähteet == Luokka:Kansallinen liiga -kaudet Luokka:Jalkapallosarjojen kausi 2022–2023/2023
Butyylilaktaatti

Butyylilaktaatti (C7H14O3) on estereihin kuuluva orgaaninen yhdiste. Yhdistettä voidaan käyttää liuottimena. ==Ominaisuudet, valmistus ja käyttö== Huoneenlämpötilassa butyylilaktaatti on väritöntä nestettä. Yhdiste liukenee kohtalaisesti veteen ja hyvin orgaanisiin liuottimiin, kuten etanoliin ja dietyylieetteriin. Butyylilaktaattia valmistetaan 1-butanolin ja maitohapon välisellä esteröintireaktiolla tai metyylilaktaatin ja butanolin vaihtoesteröintireaktiolla. Butyylilaktaattia käytetään esimerkiksi nitro- ja etyyliselluloosan, maalien, lakkojen, musteiden ja hajusteiden liuottimena sekä kuivapesuissa. ==Lähteet== Luokka:Esterit
Turkinvinttikoira

Turkinvinttikoira on sukupuuttoon kuollut turkkilainen koirarotu. == Ulkonäkö == Turkinvinttikoiraa kuvattiin vuonna 1887 teoksessa The Dog pieneksi, noin italianvinttikoiran kokoiseksi, mutta tätä huomattavasti tanakammaksi. Karvapeite oli erittäin lyhyt ja ohut.Hancock, David. Sighthounds - Their Form, Their Function and Their Future, s. 137. The Crowood Press: Ramsbury, Marlborough, Wiltshire, 2012. ISBN 978-1-84797-392-4. == Alkuperä == Egyptin valtakunta uloittui muinoin Libyasta ja Syyriasta aina Turkkiin saakka, joten tuolloin myös metsästyskoiria kulkeutui maasta toiseen. Turkinvinttikoiran näköisiä koiria löytyikin myös muualta valtakunnan alueelta. Rotua tapasi harvoin puhdasrotuisena, vaan se oli sekoittunut monien erilaisten turkkilaisissa kaupungeissa jätteitä syöneiden kulkukoirien kanssa. == Lähteet == Luokka:Lähi-idän koirarodut Luokka:Sukupuuttoon kuolleet koirarodut Luokka:Vinttikoirat
Philip Leacock

Philip David Charles Leacock (8. lokakuuta 1917 Lontoo – 14. heinäkuuta 1990 Lontoo) oli brittiläinen elokuvaohjaaja ja -tuottaja. Leacock varttui Kanariansaarilla, jossa hänen isällään oli banaaniplantaasi. Hän kävi koulunsa englantilaisessa Bedales-sisäoppilaitoksessa samoin kuin pikkuveljensä Richard Leacock, josta tuli dokumenttielokuvien tekijäHarri Uusitorppa: Richard Leacock, HS Muistot 23.3.2011. Viitattu 13.4.2023.. Hän kiinnostui valokuvauksesta ja elokuvasta ja pääsi 17-vuotiaana työskentelemään lankonsa Harold Lowensteinin dokumenttielokuvassa Out to Play (1936). Sen jälkeen hän avusti Thorold Dickinsonia Espanjan sisällissodasta kertovissa elokuvissa Behind the Spanish Lines (1938) ja Spanish ABC (1938). Hän toimi elokuvan parissa myös sotapalveluksessaan ja pääsi draamadokumenttien kautta tekemään vähitellen pitkiä näytelmäelokuvia J. Arthur Rankin elokuvayhtiössä. 1950-luvun lopulla hän siirtyi Yhdysvaltoihin ohjaamaan elokuvien ohella televisiosarjojen jaksoja. Leacock ohjasi hyvin monenlaisia näytelmäelokuvia, mutta mistään niistä ei tullut suuria menestyksiä. == Elokuvaohjauksia == *1951: Täällä Englanti – Lasintekijät (The Glassmakers, dokumentti) *1953: Yöpommittajat (Appointment in London) *1953: The Kidnappers *1956: Espanjalainen puutarhuri (The Spanish Gardener) *1958: Kaniansa (The Rabbit Trap) *1959: Nuoret elämän kynnyksellä (Take a Giant Step) *1960: Ole vaiti haudallani (Let No Man Write My Epitaph) *1961: Sodan varjossa (Reach for Glory) *1962: Sotahullu (The War Lover) *1963: Villikkotyttö Tahitilta (Tamahine) *1970: Rangaistusvanki (Adam’s Woman) *1971: Pako hakaristin varjosta (The Birdmen) *1972: Uhriksi valittu (Baffled!) *1980: Elämän kurimuksessa (Angel City, televisioelokuva) *1982: Lännen villikissat (Wild Women of Chastity Gulch, televisioelokuva) ==Lähteet== Luokka:Brittiläiset elokuvaohjaajat Luokka:Vuonna 1917 syntyneet Luokka:Vuonna 1990 kuolleet
Preitti

Preitti () on pieni kylä Salon kaupungin Perniössä. Kylä sijaitsee Perniön eteläosassa Perniönjoen eteläpuolella. Preitti sijaitsee Soukan ja Kestrikin kylien välissä Hästöntien varrella. Kylän muutamat talot sijaisevat Malmimäen etelärinteellä tien vierustalla ja Preitin kantatila omalla mäellä hieman kauempana tiestä. Preitin kyläalue ulottuu Malmimäeltä kapeana kaistaleena peltoalueen yli ja Preitinmäen ohi kallioiseen ja soiseen korpialueeseen aina Grybergetille saakka. Ruotsinkielisen nimensä kylä lienee saanut kauan sitten syvemmälle sisämaahan ulottuneesta merenlahdesta, joka naapurikylä Soukan kohdalla oli kapeampi ja Preitin kohdalla leveämpi. Preitti on keskiaikainen uudisasutuskylä. Sen yksinäistalo on ollut samalla paikalla ainakin isojaon ajasta lähtien. 1900-luvun alussa kylässä oli kantatilan lisäksi muutama palkkaväen asuintalo, joita ei enää ole jäljellä. Uusia taloja kylään lohkottiin vasta sotien jälkeen: 1950-luvulla neljä ja 1960-luvulla kaksi taloa. Uudet talot rakennettiin kylän läpi kulkevan Hästöntien varteen. Uudempaa rakennuskantaa kylään ei ole syntynyt. ==Lähteet== Luokka:Perniön kylät
Mikko Vuorenpää

Mikko Vuorenpää (s. 1972) on suomalainen varatuomari, oikeustieteilijä ja professori. Hän on toiminut Lapin yliopiston prosessioikeuden professorina vuodesta 2015. Vuorenpää väitteli vuonna 2004 oikeustieteen tohtoriksi Turun yliopistosta aiheenaan "Syyttäjän tehtävät: Erityisesti silmällä pitäen rikoslain yleisestävää vaikutusta". Vuorenpää on suorittanut myös oikeustieteen kandidaatin ja lisensiaatin tutkinnot. Vuorenpää on osallistunut viime vuosina aktiivisesti yhteiskunnalliseen keskusteluun erityisesti prosessioikeuden alalla. == Lähteet == Luokka:Suomalaiset oikeustieteilijät Luokka:Suomalaiset professorit Luokka:Lapin yliopiston professorit Luokka:Vuonna 1972 syntyneet Luokka:Elävät henkilöt
Nuoret elämän kynnyksellä

Nuoret elämän kynnyksellä (Take a Giant Step) on Philip Leacockin ohjaama yhdysvaltalainen draamaelokuva vuodelta 1959. Siinä yksinäisyydestä kärsivä afroamerikkalainen lukiolaispoika (laulaja Joshua Nash esikoisroolissaan) erotetaan koulusta ja lähtee vanhempiensa reaktiota peläten karkumatkalle. Hän kohtaa yhteiskunnan rasismin. Estelle Hemsley oli sivuosastaan Golden Globe -ehdokkaana. Helsingin Sanomien arvostelija kirjoitti Philip Leacockin ohjaavan varmaotteisesti, asiallisesti ja jännittävästi poikkeuksellisen aitoa ja vakuuttavaa tarinaa. ==Lähteet== Luokka:Vuoden 1959 yhdysvaltalaiset elokuvat Luokka:Nuortenelokuvat Luokka:Elokuvat rasismista Luokka:Elokuvat koulusta ja koulutuksesta
Horse Guards Parade

Horse Guards Parade on paraatikenttä Lontoon St. Jamesin kaupunginosassa. Hallinnollisesti se on osa St. Jamesin puistoa. Kentällä järjestetään vuosittain kesäkuussa Trooping the Colour -tapahtuma, jolla juhlistetaan Yhdistyneen kuningaskunnan hallitsijan syntymäpäivää. Household Divisionin soittokunta järjestää siellä myös Beating Retreat -musiikkitapahtuman kahtena peräkkäisenä kesäkuun iltana. Kentän laidalla sijaitsee Horse Guards -niminen rakennus, jota pidetään virallisena sisäänkäyntinä Buckinghamin ja St. Jamesin palatseihin. Rakennuksen suunnitteli Yrjö II:n pääarkkitehti William Kent 1700-luvulla, ja siihen sisältyy kellotorni ja Whitehallille johtava holvikäytävä. Rakennuksen edessä on vartiossa kuninkaallisen henkivartioston sotilaita päivittäin klo 10.00–16.00. Trooping the Colour -tapahtuman aikana rakennuksen ikkunat ovat avoinna, jotta kuninkaallisen perheen jäsenet voivat seurata, kun kuningas suorittaa paraatikatselmuksen henkivartiokaartilleen. Paraatikentän välittömässä läheisyydessä sijaitsevat Horse Guardsin lisäksi Dover House (Skotlannin valtiosihteerin toimisto), kabinetin ja valtakunnanneuvoston rakennukset sekä Downing Street 10. Kentällä on myös useita muistomerkkejä: Royal Naval Division Memorial sekä Wolseleyn varakreivin, Robertsin jaarlin, lordi Kitchenerin ja lordi Mountbattenin patsaat. Horse Guards Parade tehtiin Hannoverien valtakaudella 1700-luvulla täyttämällä St. Jamesin puistossa sijainneen suuren vesialtaan itäpää maalla. Sitä käytettiin joukkojen tarkastukseen ennen kuin siitä tuli paraatikenttä. == Lähteet == Luokka:St James’s Luokka:Lontoon aukiot
Espanjalainen puutarhuri

Espanjalainen puutarhuri (The Spanish Gardener) on Philip Leacockin ohjaama brittiläinen draamaelokuva vuodelta 1956. Sen pääosia näyttelevät Dirk Bogarde, Michael Hordern ja Jon Whiteley. A. J. Croninin romaaniin perustuvassa tarinassa Espanjassa asuvan brittidiplomaatin pieni poika (Whiteley) ystävystyy heidän talonsa puutarhurin (Bogarde) kanssa, mistä kireä yksinhuoltajaisä (Hordern) ei lainkaan pidä. Britannian elokuvainstituutti BFI pitää elokuvaa yhtenä Dirk Bogarden kymmenestä parhaasta elokuvasta. Helsingin Sanomien Paula Talaskivi arveli Philip Leacockin ohjauksen noudattelevan Croninin romaanin sävytyksiä. Hän näki siinä ”taitavasti tasapainoitetut annokset jännitystä ja liikuttavuutta virkainnossaan ja yksinäisyydessään kieroonkasvaneen isän sekä hänen pikku poikansa erikoisissa suhteissa”. Bogarden komean puutarhurihahmon ja söpön Whiteleyn hän arveli muodostuvan etenkin naisyleisön suosikeiksi. ==Lähteet== Luokka:Brittiläiset draamaelokuvat Luokka:Vuoden 1956 brittiläiset elokuvat Luokka:Brittiläiset romaaneihin perustuvat elokuvat
Juhana Riekkinen

Juhana Riekkinen (s. 1989 Raahe) on suomalainen varatuomari, oikeustieteilijä ja yliopistonlehtori. Hän toimii Lapin yliopistossa oikeusinformatiikan yliopistonlehtorina. Riekkinen väitteli vuonna 2019 oikeustieteen tohtoriksi Lapin yliopistosta aiheenaan "Sähköiset todisteet rikosprosessissa". Riekkinen keskittyy tutkimuksessa tietotekniikan vaikutuksiin oikeusprosesseihin, uusien teknologioiden tietosuojaan sekä sananvapauteen tietoverkkoissa. Riekkinen on ollut asiantuntijana kommentoimassa tiedotusvälineille tutkimusalansa aiheita mm. liittyen salaisten pakkokeinojen valvontaan sekä salakuvaamiseen. Riekkinen on Juristiliiton valtuuskunnan jäsen. Riekknien kirjoitti ylioppilaskirjoituksissa kahdeksan laudaturia ja valmistui ylioppilaaksi Viitasaaren lukiosta. == Lähteet == Luokka:Suomalaiset oikeustieteilijät Luokka:Vuonna 1989 syntyneet Luokka:Elävät henkilöt
Kolbjørn Varmann

Kolbjørn Sigurd Verner Varmann (23. joulukuuta 1904 Nordfjordeid – 13. elokuuta 1980) oli norjalainen pappi ja työväenpuolueen poliitikko. Hän istui suurkäräjillä 1950–1965 sekä toimi Norjan liikenne- ja viestintäministerinä 1955–1960. Vuosina 1945–1955 hän oli Tysfjordin pormestari ja 1963–1974 Finnmarkin maaherra. ==Lähteet== ==Aiheesta muualla== * Kolbjørn Varmann Norjan suurkäräjien verkkosivuilla Luokka:Norjan liikenneministerit Luokka:Norjan maaherrat Luokka:Norjan pormestarit Luokka:Norjalaiset papit Luokka:Tysfjord Luokka:Vuonna 1904 syntyneet Luokka:Vuonna 1980 kuolleet
Mons Lid

Mons Lid (8. huhtikuuta 1896 Bergen – 3. maaliskuuta 1967) oli norjalainen työväenpuolueen poliitikko. Hän istui suurkäräjillä 1945–1949 ja toimi Norjan valtiovarainministerinä 1955–1956. Vuosina 1949–1964 hän oli Hordalandin maaherra. ==Lähteet== ==Aiheesta muualla== * Mons Lid Norjan suurkäräjien verkkosivuilla Luokka:Norjan valtiovarainministerit Luokka:Norjan maaherrat Luokka:Vuonna 1896 syntyneet Luokka:Vuonna 1967 kuolleet
Fremover

Fremover on norjalainen vuonna 1903 perustettu sanomalehti, jonka kotikunta on Narvik. Lehti ilmestyy neljästi viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Narvik
Niina Seppälä

Niina Seppälä os. Luomanen (s. 1. elokuuta 1983) on suomalainen pesäpalloilija. Seppälä edusti urallaan Superpesiksessä Pattijoen Urheilijoita, Ylihärmän Pesis-Junkkareita, Rauman Feraa ja Porin Pesäkarhuja. Hänen kasvattajaseuransa on Reisjärven Pilke. Seppälä saavutti yhden SM-hopean kaudella 2008 ja yhden SM-pronssin kaudella 2009. Seppälä pelasi yhden Itä- Länsi-ottelun vuonna 2006. https://www.pesis.fi/wp- content/uploads/2021/02/Seppälä-Niina.xlsx Hän pelasi ulkokentällä lukkarina. https://www.pesistulokset.fi/ottelut/12215#lineup Seppälä pelasi 172 Superpesiksen runkosarjan ottelua. Näissä otteluissa hän löi yhdeksän kunnaria ja 148 tavallista juoksua, toi 50 juoksua ja keräsi 504 kärkilyöntipistettä. Seppälä pelasi 67 Superpesiksen ylemmän loppusarjan ottelua. Näissä otteluissa hän löi 42 tavallista juoksua, toi 11 juoksua ja keräsi 170 kärkilyöntipistettä. Seppälä pelasi kuusi Superpesiksen alemman loppusarjan ottelua. Näissä otteluissa hän löi yhden kunnarin ja 11 tavallista juoksua, toi seitsemän juoksua ja keräsi 38 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1983 syntyneet Luokka:Elävät henkilöt
Tornado (romaani)

Tornado on Ilkka Remeksen kirjoittama romaani, joka julkaistiin 13. joulukuuta 2022. Romaanin kustantaja on WSOY. Se on suomenkielinen ja se on kovakantisena, e-, ja äänikirjana. Kirja on jännityskirjallisuutta. == Vastaanotto == Helsingin Sanomien arvostelussa kirjaa kutsuttiin poukkoilevaksi. == Lähteet == Luokka:Ilkka Remeksen teokset Luokka:Vuoden 2022 kirjat
Libyan punta

Libyan punta () oli Libyan rahayksikkö vuosina 1952–1971 ennen Libyan dinaarin käyttöön ottoa. Se jakautui sataan piasteriin ja tuhanteen millièmiin. Libyan itsenäistyessä vuonna 1951 maassa oli käytössä kolme rahayksikköä. Tripolitaniassa käytettiin brittiläisen sotilashallinnon liiraa, Kyrenaikassa Egyptin puntaa ja Fezzanissa Algerian frangia. Oma raha otettiin käyttöön maaliskuussa 1952. Yksi Libyan punta vaihdettiin 480 liiraan, 97,5 Egyptin puntaan tai 980 frangiin. Libyan punnan laski liikkeelle Lontoossa kokoontunut Libyan valuuttalautakunta, johon kuuluivat myös Britannian, Ranskan, Italian ja Egyptin edustajat. Libyan kansallispankki -niminen keskuspankki perustettiin vuonna 1956. Libya kuului punta-alueeseen. Sen rahayksikkö vastasi yhtä Englannin puntaa ja sen kulta-arvo oli 2,48828 grammaa. Englannin punnan devalvoinnin yhteydessä vuonna 1967 sen arvoksi tuli 0,857143 Libyan puntaa. Libyan dinaari otettiin käyttöön syyskuussa 1971, ja punnat vaihdettiin dinaareiksi suhteessa yksi yhteen. Kuningas Idrisin kuvalla varustettu ensimmäinen sarja vuodelta 1952 käsitti ¼, ½, 1, 5 ja 10 punnan setelit. Vuosina 1958–1959 julkaistiin kuvaton ½, 1, 5 ja 10 punnan sarja ja 1960-luvulla samanlainen sarja, joka käsitti myös ¼ punnan setelin. Samat arvot julkaistiin myöhemmin pienennetyssä koossa. Kolikkojen arvot olivat 1, 2, 5, 10, 20, 50 ja 100 millièmiä sekä 1 ja 2 piasteria. ==Lähteet== Luokka:Afrikan rahayksiköt Luokka:Historialliset rahayksiköt Luokka:Libyan talous
Oleksandra Ustinova

Oleksandra Jurijivna Ustinova (; s. 2. lokakuuta 1985) on ukrainalainen poliitikko, joka valittiin Verh’ovna Radaan vuoden 2019 parlamenttivaaleissa. Ustinova opiskeli Kiovan Mohyla-akatemiassa politiikan tutkimusta ja valmistui maisteriksi vuonna 2009. Vuosina 2018–2019 hän opiskeli Stanfordin yliopistossa. Vuodesta 2006 hän on työskennellyt viestintäjohtajana Krasni komunikatsiji -PR-yrityksessä. Hän työskenteli PR-johtajana Magentolla ja vuodesta 2011 lähtien Magenton ostaneella eBayllä. Vuonna 2014 Ustinova osallistui Ukrainan vallankumoukseen ja toimi sen jälkeen vapaaehtoisena itä- Ukrainan sodassa kuolleiden sotilaiden vanhempia auttavassa järjestössä. Vuodesta 2015 hän on toiminut asiantuntijana korruptionvastaisessa kansalaisjärjestössä. Vuonna 2015 hänet valittiin Ukrainan korruptionvastaisen viraston hallintaneuvostoon. Vuoden 2019 parlamenttivaaleissa Ustinova valittiin Ukrainan parlamenttiin eli Verh’ovna Radaan Holos-puolueen listan viidentenä. Vuonna 2020 hän pyrki puolueen ehdokkaana Vinnytsjan kaupunginjohtajaksi. Kesäkuussa 2021 hän ja yhdeksän muuta puolueen kansanedustajaa ilmaisi epäluottamuksensa puolueen parlamenttiryhmän puheenjohtajaa Kira Rudykiä kohtaan ja perusti oman yhdistyksen nimeltä Spravedlyvist (’oikeudenmukaisuus’). Joulukuussa 2021 hänet valittiin Holosin parlamenttiryhmän puheenjohtajaksi. == Lähteet == Luokka:Vuonna 1985 syntyneet Luokka:Elävät henkilöt Luokka:Ukrainalaiset poliitikot
Jana Zinkevytš

Jana Vadymivna Zinkevytš (; s. 2. heinäkuuta 1995 Rivne) on ukrainalainen poliitikko ja entinen sotilas. Zinkevytš liittyi vuonna 2014 vapaaehtoisena Oikean sektorin pataljoonaan ja taisteli Itä-Ukrainan sodassa kesällä 2014, minkä jälkeen hän perusti Hospitaljery-lääkintäpataljoonan. Vuonna 2015 hän perusti Pavlohradiin lääkintämiesten koulutuskeskuksen. Joulukuussa 2015 hän joutui liikenneonnettomuuteen, jonka seurauksena hän halvaantui alaraajoistaan. Vuonna 2017 hän aloitti opinnot Dnipron lääketieteellisessä valtionyliopistossa. Vuoden 2019 parlamenttivaaleissa Zinkevytš valittiin Ukrainan parlamenttiin eli Verh’ovna Radaan Euroopan solidaarisuus -puolueen listan seitsemäntenä, riippumattomana ehdokkaana. Vuonna 2022 hänet valittiin BBC:n 100 Women -listalle. == Lähteet == Luokka:Vuonna 1995 syntyneet Luokka:Elävät henkilöt Luokka:Ukrainalaiset sotilaat Luokka:Ukrainalaiset poliitikot
Laura Adams Armer

Laura Adams Armer (12. tammikuuta 1874 Sacramento, Kalifornia, Yhdysvallat – 16. maaliskuuta 1963 Vacaville, Kalifornia, Yhdysvallat) oli yhdysvaltalainen taidemaalari, valokuvaaja ja kirjailija. Hän opiskeli taidekoulussa ja aloitti uransa studiovalokuvaajana. Perheen perustamisen jälkeen hän harrasti taidetta vain satunnaisesti, mutta innostui vuonna 1923 kuvaamaan navajoiden ja hopien elämää. Hän valokuvasi resrevaattien asukkaita ja jäljensi navajoiden hiekkamaalauksia. Armer kirjoitti myös useita kirjoja, joista ensimmäinen julkaistiin 1929. Waterless Mountain sai lastenkirjallisuuden Newbery-mitalin. == Nuoruus ja opiskelu == Laura Adams Armer syntyi Sacramentossa 1874. Hänen vanhempansa olivat Kaliforniaan muutaneita uudisasukkaita. Laura oli kolmilapsisen perheen nuorimmainen. Hän kävi koulua San Franciscossa mutta oli myös huonon terveytensä takia kotiopetuksessa. Laura oli introvertti tyttö, joka nautti asuinpaikkaansa ympäröivien kukkuloiden luonnonkauneudesta. Armer opiskeli 1893–1896 Kalifornian piirustuskoulussa, jonka opettajista Arthur Mathews ohjasi häntä noudattamaan tavanomaisesta poikkeavaa tyyliä. Armer innostui vuosisadan lopulla myös valokuvaamisesta. Hän keskeytti opintonsa ja perusti vuonna 1899 valokuvastudion. == Ura == Armer jätti hyvin alkaneen uransa 1902 mentyään naimisiin Sidney Armerin kanssa. Hän keskittyi usean vuoden ajan hoitamaan perheen kotia, ja vuonna 1903 syntyttä Austinia. Armer jatkoi myös valokuvaamista ja kuvataiteita, mutta epäsäännöllisesti. Armer oli melkein 50-vuotias, kun hän kiinnostui alkuperäisasukkaiden kansanperinteestä. Hän vietti vuoden 1923 jälkeen useita kuukausia vuodessa navajojen ja hopien parissa, missä hän maalasi näkemyksiään paikallisten hengellisestä elämästä, valokuvasi reservaattien asukkaita ja talletti myyttejä ja legendoja. Armer oli ensimmäinen valkoinen, joka sai valokuvata navajojen hiekkamaalaajia. Hänelle myös tehtiin hiekkamaalaus, ja hän sai kopioida niitä öljymaalauksiin. Hän tuotti yli sata kopioita paikallisten hiekkamaalauksista. Armer tuotti ensimmäisen Amerikan alkuperäiskielellä tehdyn elokuvan, joka on nykyään merkittävä alkuperäisasukkaiden elämää ja kulttuuria kuvaavana dokumenttina. The Mountain Chant sai ensi-iltansa 1928 American Museum of Natural Historyssä. Seuraavana vuonna Armer julkaisi ensimmäisen kirjansa. Waterless Mountain palkittiin Yhdysvalloissa Newbery-mitalilla. Armer eläköityi miehensä kanssa 1938, ja he muuttivat Kalifornian Fortunaan. Hän julkaisi kuitenkin vielä useita kirjoja, kuten lastenkirjan Farthest West sekä monia esseitä navajoista ja Pohjois-Amerikan aavikoista. == Lähteet == Luokka:Yhdysvaltalaiset taidemaalarit Luokka:Yhdysvaltalaiset valokuvaajat Luokka:Yhdysvaltalaiset kirjailijat Luokka:Vuonna 1874 syntyneet Luokka:Vuonna 1963 kuolleet
Ragnhildur Helgadóttir

Ragnhildur Helgadóttir (26. toukokuuta 1930 – 29. tammikuuta 2016) oli islantilainen itsenäisyyspuolueen poliitikko, joka toimi Islannin opetusministerinä sekä terveys- ja sosiaaliturvaministerinä. Ragnhildur syntyi Reykjavíkissä. Hän valmistui lakimieheksi Islannin yliopistosta vuonna 1958, ja vuonna 1965 hänetstä tuli asianajaja. Hänet valittiin ensimmäisen kerran Alþingiin vuonna 1956. Vuonna 1959 hän toimi Alþingin 2. varapuhemiehenä, vuosina 1959–1961 ja 1962–1963 alahuoneen 2. varapuhemiehenä. Vuosina 1965–1969 hän oli itsenäisyyspuolueen naisjärjestön puheenjohtaja. Vuosina 1961–1962 ja 1974–1978 hän toimi Alþingin alahuoneen puhemiehenä. Vuosina 1974–1978 hän istui Pohjoismaiden neuvostossa ja toimi vuonna 1975 neuvoston puheenjohtajana. Hän toimi Steingrímur Hermannssonin hallituksessa opetusministerinä vuosina 1983–1985 sekä terveys- ja sosiaaliturvaministerinä vuosina 1985–1987. Vuosina 1987-1991 hän toimi Euroopan neuvoston parlamentaarisen yleiskokouksen Islannin-delegaation puheenjohtajana ja vuosina 1998–1990 yhtenä yleiskokouksen varapuheenjohtajista. == Lähteet == Luokka:Vuonna 1930 syntyneet Luokka:Vuonna 2016 kuolleet Luokka:Islannin ministerit
Rannveig Guðmundsdóttir

Rannveig Guðmundsdóttir (s. 15. syyskuuta 1940) on islantilainen sosiaalidemokraattinen poliitikko, joka toimi Islannin sosiaaliministerinä vuosina 1994–1995 sekä kansanedustajana Alþingissä vuosina 1989–2007. Rannveig syntyi Ísafjörðurissä. Vuosina 1956–1962 hän työskenteli posti- ja puhelintyöntekijänä Ísafjörðurissä, vuosina 1962–1963 ja 1967–1968 toimistotyöntekijänä ja myyjänä. Vuosina 1970–1972 hän opiskeli tietotekniikkaa Oslossa ja Reykjavíkissä, minkä jälkeen hän työskenteli Loftleiðir-lentoyhtiön tietokoneosastolla vuosina 1972–1976. Vuosina 1978–1988 hän istui Kópavogurin kunnanvaltuustossa ja toimi sen puheenjohtajan vuosina 1980–1981, 1982–1983 ja 1986–1987. Vuosina 1987–1988 hän toimi kunnanhallituksen puheenjohtajana. Vuonna 1989 hänet valittiin Alþingiin. Vuosina 1989 ja 1996 hän istui Yhdistyneiden kansakuntien yleiskokouksessa. Vuosina 1991–1994 hän toimi Alþingin sosiaalivaliokunnan puheenjohtajana. Vuosina 1993–1994 ja 1995–1996 hän toimi Alþýðuflokkurinnin parlamenttiryhmän puheenjohtajana. Vuosina 1994–1995 hän toimi Davíð Oddssonin hallituksessa sosiaaliministerinä. Vuosina 1996–1999 hän toimi sosiaalidemokraattisen parlamenttiryhmän puheenjohtajana ja vuosina 1999–2001 sosiaalidemokraattisen liiton parlamenttiryhmän puheenjohtajana. Vuonna 2004 hän toimi Pohjoismaiden neuvoston puheenjohtajana. Vuosina 2005–2007 hän toimi Alþingin 1. varapuhemiehenä. == Lähteet == Luokka:Vuonna 1940 syntyneet Luokka:Elävät henkilöt Luokka:Islannin ministerit
Nenänieluputki

Nenänieluputki on tarkoitettu tajuttomien potilaiden ilmateiden auki pitämiseen. Tajuttomilla ja nukutetuilla kieli voi tukkia ilmatiet. Sopivan kokoinen nenänieluputki auttaa ilmateiden auki pysymisessä. Nenänieluputki on tavallista nieluputkea siedetympi ja se pysyy paremmin paikoillaan. Nenänieluputken työntäminen paikoilleen voi aiheuttaa nenäverenvuodon etenkin verenohennuslääkkeitä käyttävillä potilailla. Suomessa Puolustusvoimat ovat kouluttaneet nenänieluputken käyttöä esimerkiksi taistelupelastajille. == Lähteet == Luokka:Lääketieteellinen tekniikka Luokka:Lääketieteelliset hoitotarvikkeet Luokka:Ensihoito
Naima Wifstrand

Siri Naima Matilda Wifstrand (4. syyskuuta 1890 Tukholma – 23. lokakuuta 1968) oli ruotsalainen operettilaulaja ja näyttelijä. Hän aloitti uransa vuonna 1905 ja jatkoi kuolemaansa saakka 1968. Hän esiintyi muun muassa yli 60 elokuvassa, joista tunnetuimpiin lukeutuvat Ingmar Bergmanin ohjaamat Jano (1949), Kesäyön hymyilyä (1955), Kasvot (1958) ja Suden hetki (1968). Wifstrand on haudattu Norra begravningsplatsen -hautausmaalle Tukholman pohjoispuolelle. Joh dollarprinsessan.jpg|Wifstrand vuonna 1909. Naima Wifstrand- Czardas.jpg|Wifstrand Mustalaisruhtinatar-operetissa vuonna 1916. ==Yksityiselämä== Wifstrand avioitui vuonna 1921 norjalaisen upseerin Erling Nielsenin kanssa. He erosivat 1928. ==Lähteet== ==Aiheesta muualla== * Internet Movie Database Luokka:Ruotsalaiset näyttelijät Luokka:Ruotsalaiset laulajat Luokka:Vuonna 1890 syntyneet Luokka:Vuonna 1968 kuolleet
Nieluputki

Nieluputki estää kielen tukkimasta ilmateitä tajuttomilla ja nukutetuilla potilailla. Nielupuki nostaa kielen pois nielun takaseinästä ja aukaisee näin ilmatien. Sopivan kokoinen nieluputki valitaan mittaamalla putki korvannipukasta suupieleen. Nenänieluputki on potilailla paremmin siedetty kuin tavallinen nieluputki. == Lähteet == Luokka:Anestesiologia Luokka:Lääketieteellinen tekniikka Luokka:Lääketieteelliset hoitotarvikkeet Luokka:Ensihoito
Niina Jokinen

Niina Jokinen (s. 17. joulukuuta 1978 Rauma) on suomalainen pesäpalloilija. Jokinen edusti urallaan Superpesiksessä Rauman Feraa, Porin Pesäkarhuja, Kankaanpään Mailaa ja Rauman Lukkoa. Jokinen saavutti yhden SM-pronssin kaudella 2001 ja pelasi kaksi Itä-Länsi-ottelua vuosina 2005 ja 2006.https://www.pesis.fi/wp-content/uploads/2021/02/Jokinen-Niina.xlsx Hän pelasi ulkokentällä kolmoskopparina. https://www.pesistulokset.fi/ottelut/4482#lineup Jokinen pelasi 214 Superpesiksen runkosarjan ottelua. Näissä otteluissa hän löi neljä kunnaria ja 77 tavallista juoksua, toi 176 juoksua ja keräsi 839 kärkilyöntipistettä. Jokinen pelasi 48 Superpesiksen ylemmän loppusarjan ottelua. Näissä otteluissa hän löi 13 tavallista juoksua, toi 25 juoksua ja keräsi 166 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1978 syntyneet Luokka:Elävät henkilöt
Tisha Campbell

Tisha Michelle Campbell (ent. Campbell-Martin; s. 13. lokakuuta 1968, Oklahoma City, Oklahoma, Yhdysvallat)Tisha Campbell-Martin, Rotten Tomatoes, viitattu 14.4.2023. on yhdysvaltalainen näyttelijä ja laulaja. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1986 Pieni kauhukauppa Little Shop of Horrors Chiffon 1988 Koulupäivät School Daze Jane Toussaint 1989 Rooftops – kattojen kasvatit Rooftops Amber 1990 House Party House Party Sidney 1990 Toiset 48 tuntia Another 48 Hrs. Amy Smith 1991 Sekopäiden kotibileet House Party 2 Sidney 1992 Bumerangi Boomerang Yvonne 1994 House Party 3 House Party 3 Sydney 1996 Kotia kohti II – Seikkailu San Franciscossa Homeward Bound II: Lost in San Francisco Sledge 2008 Zack ja Miri puuhaa pornoo Zack and Miri Make a Porno Delaneyn vaimo 2011 Lemonade Mouth Lemonade Mouth Reznick 2018 Blindspotting Blindspotting Mama Liz === Televisiosarjat === Vuodet Suomenkielinen nimi Alkuperäinen nimi Roolihahmo 1991 Kreisi College A Different World Josie Webb 1991 Bel Airin prinssi The Fresh Prince of Bel-Air Kathleen 1991 Kullannuppu Blossom Toni 1992–1997 Martin Martin Gina Waters-Payne 1997 Duckman Duckman Ebony Sable 2000 Sabrina, teininoita Sabrina the Teenage Witch Joyce 2000–2005 My Wife and Kids My Wife and Kids' Janet Kyle 2003 The Proud Family The Proud Family Rene 2008–2009 Lapsuuteni luuserina Everybody Hates Chris Peaches 2008–2009 Rita Rocks Rita Rocks Patty Mannix 2011 Robot Chicken Robot Chicken Beyoncé 2011 Protector The Protector Michelle Dulcett 2012 Rakkauden anatomia Private Practice Pam Reiter 2015–2017 Dr. Ken Dr. Ken Damona 2018–2019 Empire Empire Brooke 2019 Kauniit ja rohkeat The Bold and the Beautiful Tohtori Davis 2019–2020 Miehen paikka Last Man Standing Carol Larabee 2019–2022 Harley Quinn Harley Quinn Tawny Young ja Amanda Waller 2020 Outmatched Outmatched Rita 2021–2022 Inside Job Inside Job Gigi 2022 Uncoupled Uncoupled Suzanne Prentiss == Diskografia == === Studioalbumit === Vuosi Albumi 1993 Tisha == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1968 syntyneet Luokka:Elävät henkilöt
Bruce Cabot

Bruce Cabot (alk. Etienne Pelissier Jacques de Bujac; 20. huhtikuuta 1904 Carlsbad, New Mexico, Yhdysvallat – 3. toukokuuta 1972 Los Angeles, Kalifornia, Yhdysvallat) oli yhdysvaltalainen näyttelijä. Hänet muistetaan etenkin roolistaan seikkailuelokuvassa King Kong (1933). == Elämä ja ura == Cabot'n elokuvaura alkoi, kun hän tapasi juhlissa sattumalta elokuvatuottaja David O. Selznickin. Selznick antoi hänelle roolin elokuvassa The Roadhouse Murder (1931).Bruce Cabot, Film Actor, Dies; Played the Hero in ‘King Kong’, The New York Times, 4.5.1972, viitattu 14.4.2023. Toisessa maailmansodassa Cabot palveli Yhdysvaltain ilmavoimissa Tunisiassa ja Mauritaniassa ja saavutti yliluutnantin sotilasarvon. Vuonna 1943 häntä epäiltiin osallisuudesta salakuljetukseen, mutta häntä ei tuomittu oikeudessa.Cabot, Bruce, 1st Lt, TogetherWeServed, viitattu 14.4.2023. Cabot näytteli usein John Waynen ja Errol Flynnin rinnalla ja ystävystyi kummankin näyttelijän kanssa. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1931 The Roadhouse Murder The Roadhouse Murder Fred Dykes 1933 King Kong King Kong John Driscoll 1935 Show Them No Mercy! Show Them No Mercy! Pitch 1936 Robin Hoodin kosto The Robin Hood of El Dorado Bill Warren 1936 Viimeinen mohikaani The Last of the Mohicans Magua 1936 Kiihko Fury Kirby Dawson 1936 Legion of Terror Legion of Terror Frank Marshall 1939 The Mystery of the White Room The Mystery of the White Room Tohtori Bob Clayton 1940 Susan and God Susan and God Michael O'Hara 1941 Vaarallinen nainen The Flame of New Orleans Robert LaTour 1941 Auringonlaskun sankarit Sundown Kapteeni William Crawford 1946 Avalanche Avalanche Steve Batchellor 1947 Enkeli ja lainsuojaton Angel and the Badman Laredo Stevens 1957 La Ragazza del Palio La Ragazza del Palio Mike Stevens 1958 Hiljainen amerikkalainen The Quiet American Bill Granger 1958 Sheriffi vastoin tahtoaan The Sheriff of Fractured Jaw Jack 1959 Goliat ja barbaarit Il Terrore dei barbari Alboino 1963 Lainsuojattoman laki Law of the Lawless Joe Rile 1971 Timantit ovat ikuisia Diamonds Are Forever Albert R. Saxby == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset toisen maailmansodan sotilaat Luokka:Vuonna 1904 syntyneet luokka:Vuonna 1972 kuolleet
Euroopan Formula 2 -sarja

Euroopan Formula 2 -sarja (European Formula 2 Championship) oli Formula 2 -luokan sarja, jota ajettiin vuodesta 1967 vuoteen 1984. Sarja esiteltiin vuonna 1967, jolloin mestaruuden voitti Jacky Ickx. FIA oli sarjan säännöissä huomioinut kokeneempien kuljettajien osallistumisen ja luokitellut kuljettajat pystyivät osallistumaan kilpailuihin, mutta eivät voineet kilpailla sarjan mestaruudesta. 1960- ja 1970-luvulla kuljettajat kilpailivat Formula 2:ssa samaan aikaan kun he ajoivat Formula 1 -sarjan kilpailuja. Sarjan korvasi International Formula 3000 kaudesta 1985 alkaen. == Euroopan Formula 2 -mestarit == Kausi Kuljettaja Talli Auto Lähde 1967 Jacky Ickx Tyrrell Racing Matra-Cosworth 1968 Jean-Pierre Beltoise Matra Sports Matra-Cosworth 1969 Johnny Servoz-Gavin Matra International Matra-Cosworth 1970 Clay Regazzoni Tecno Racing Team Tecno-Cosworth 1971 Ronnie Peterson March Engineering March-Cosworth 1972 Mike Hailwood Team Surtees Surtees-Cosworth 1973 Jean- Pierre Jarier March Racing Team March 1974 Patrick Depailler March Racing Team March-BMW 1975 Jacques Laffite Automobiles Martini Martini-BMW 1976 Jean-Pierre Jabouille Equipe Elf Elf 2J-Renault 1977 René Arnoux Ecurie Renault Elf Martini-Renault 1978 Bruno Giacomelli Polifac BMW Junior Team March-BMW 1979 Marc Surer Polifac BMW Junior Team March-BMW 1980 Brian Henton Toleman Group Toleman-Hart 1981 Geoff Lees Ralt Racing Ltd. Ralt-Honda 1982 Corrado Fabi Roloil Racing March-BMW 1983 Jonathan Palmer Ralt Racing Ltd. Ralt-Honda 1984 Mike Thackwell Ralt Racing Ltd. Ralt-Honda == Lähteet == Luokka:Formula 2
Josefin Neldén

Josefin Neldén (s. 17. joulukuuta 1984 Göteborg) on ruotsalainen näyttelijä. Hänen läpimurtonsa oli elokuvassa Känn ingen sorg (2013), josta hän oli ehdolla parhaan naispääosan Guldbaggen saajaksi. Hänet tunnetaan myös Magganin roolista televisiosarjassa Aika on meidän (2017–2020). ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1984 syntyneet Luokka:Elävät henkilöt
Kalevi Viikama

Veikko Kalevi Viikama, vuoteen 1932 Vikman (16. joulukuuta 1919 Valkeala – 16. marraskuuta 2007 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen. Viitattu 14.4.2023. Viikaman vanhemmat olivat ylikonemestari Karl (Kalle) Gustav Viikama, aiemmin Vikman, ja kätilö Vilhelmiina Ukkola ja puolisot vuodesta 1947 Ingeborg Åkerman ja vuodesta 1978 Kira Voronin. Viikama tuli ylioppilaaksi Savonlinnan lyseosta 1939 ja valmistui metsänhoitajaksi 1946 Helsingin yliopistosta. Hän oli Enso-Gutzeitin apulaismetsänhoitaja Savonlinnassa 1947–1953, tarkastaja 1953–1957, Saimaan eteläisen metsänhoitajapiirin piirimetsänhoitaja 1957–1963, metsäosaston laivastopäällikkö 1963–1965, pohjoisen alueen ylimetsänhoitaja Joensuussa 1965–1970, apulaismetsäpäällikkö Imatralla 1970–1971 ja metsäpäällikkö 1971–1982. Viikamalla oli myös useita asiantuntija- ja luottamustehtäviä, hänet tunnettiin muun muassa Neuvostoliiton tuontipuukaupan kehittäjänä. Metsäneuvoksen arvonimen Viikama sai 1976. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 2007 kuolleet
Formula Regional European Championship

Formula Regional European Championship (FREC) on FIA:n hyväksymä eurooppalainen Formula 3 -luokan autourheilusarja. == Historia == Lokakuussa 2018 ilmoitettiin, että Automobile Club d'Italia (ACI) ja karting-promoottori WSK ovat saaneet oikeuden Euroopan alueelliselle Formula 3 -luokan mestaruussarjalle vuonna 2019. ACI ja WSK esittelivät Tatuusin valmistamalle rungolle ja Autotecnican virittämälle Alfa Romeon moottorille perustuvaa autoa, jota käytetään myös Aasian Formula 3 -sarjassa. Myöhemmin autoihin on otettu Renaultin valmistamat moottorit kun Formula Renault Eurocup yhdistyi sarjaan vuoden 2020 lopussa. == Autot ja säännöt == Sarjaa ajetaan yhden merkkisillä identtisillä autoilla. Sarjassa on 36 autoa. Autoissa nelisylinterinen 1,8 litran turboahdettu Renaultin moottori, joka tuottaa 270 hevosvoimaa. Rengastoimittaja on Pirelli ja jokaisella kuljettajalla on kaksi sarjaa kuivan kelin renkaita ja kaksi sarjaa märän kelin renkaita jokaisessa tapahtumassa. Kilpailuviikonloppuna perjantaina ajetaan kaksi 50 minuutin vapaata harjoitusta. Lauantaina ja sunnuntaina kumpanakin ajetaan 20 minuutin aika-ajot sekä kilpailut, jonka kesto on 30 minuuttia plus yksi kierros. Pistejärjestelmä on tuttu Formula 1 -sarjan käyttämä kymmenelle kärkisijalle: Sijoitus 1. 2. 3. 4. 5. 6. 7. 8. 9. 10. Pisteet 25 18 15 12 10 8 6 4 2 1 == Mestarit == === Kuljettajat === Vuosi Kuljettaja Talli 2019 Frederik Vesti Prema Powerteam 2020 Gianluca Petecof Prema Powerteam 2021 Grégoire Saucy ART Grand Prix 2022 Dino Beganovic Prema Powerteam 2023 Andrea Kimi Antonelli Prema Racing === Tallit === Vuosi Talli 2019 Prema Powerteam 2020 Prema Powerteam 2021 R-ace GP 2022 Prema Racing 2023 Prema Racing === Tulokas === Vuosi Kuljettaja Talli 2019 Frederik Vesti Prema Powerteam 2020 Gianluca Petecof Prema Powerteam 2021 Isack Hadjar R-ace GP 2022 Leonardo Fornaroli Trident Racing 2023 Martinius Stenshorne R-ace GP == Lähteet == Luokka:Formula 3
KIC Motorsport

KIC Motorsport on suomalainen autourheilutalli, joka kilpailee Formula Regional European Championship -sarjassa. Tallin omistaa Petri Lappalainen. == Historia == Tallissa ovat ajaneet muun muassa Konsta Lappalainen, Isac Blomqvist, Jake Hughes, Nico Göhler, Niko Kari, Nicola Marinangeli, Juri Vips, Elias Seppänen, Jasin Ferati, Gianluca Petecof, Santiago Ramos, Francesco Braschi ja William Alatalo. Vuonna 2020 Patrik Pasma ajoi tallissa neljä voittoa kauden 23 osakilpailussa ja sijoittui neljänneksi. Kaudella 2023 tallissa ajavat Maya Weug, Iker Oikarinen ja Shannon Lugassy. == Lähteet == == Aiheesta muualla == * Verkkosivut Luokka:Suomalaiset autourheilutallit Luokka:Formula 3